CELEX: 52019PC0474
Language: lv
Date: 2019-10-17
Title: Priekšlikums PADOMES REGULA par zvejas iespēju iedalīšanu saskaņā ar protokolu, ar kuru īsteno zivsaimniecības partnerattiecību nolīgumu starp Senegālas Republiku un Eiropas Savienību

EIROPAS KOMISIJA
            Briselē, 17.10.2019
            COM(2019) 474 final
            2019/0227(NLE)
            Priekšlikums
            PADOMES REGULA
            par zvejas iespēju iedalīšanu saskaņā ar protokolu, ar kuru īsteno zivsaimniecības partnerattiecību nolīgumu starp Senegālas Republiku un Eiropas Savienību
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  Komisija, pamatodamās uz attiecīgajām sarunu norādēm
                     1
                  , ar Senegālas Republikas (“Senegāla”) valdību ir risinājusi sarunas par to, lai noslēgtu jaunu protokolu, kas pievienojams esošajam zivsaimniecības partnerattiecību nolīgumam. Šo sarunu iznākumā 2019. gada 19. jūlijā ir parafēts jauns protokols. Protokols aptver piecu gadu laikposmu no tā provizoriskās piemērošanas sākuma dienas, t. i., no parakstīšanas dienas, kā noteikts protokola 16. pantā.
               
               
                  Protokols paredz zvejas iespējas Savienības kuģiem, konkrēti,
               
            
            
               –28 tunzivju saldētājseineriem,
            
            
               –10 kuģiem zvejai ar makšķerrīkiem, 
            
            
               –5 kuģiem zvejai ar āķu jedām un 
            
            
               –2 traleriem.
            
            
               
                  Būtu jānosaka šo zvejas iespēju sadalījums dalībvalstīm.
               
            
            
               •Saskanība ar spēkā esošajiem noteikumiem konkrētajā rīcībpolitikas jomā
            
            
               
                  Atbilstoši zivsaimniecības politikas reformas
                     2
                   prioritātēm zvejas iespējas Savienības kuģiem Senegālas ūdeņos ar jauno protokolu tiek piešķirtas, pamatojoties uz labākajiem pieejamajiem zinātniskajiem ieteikumiem un ievērojot Starptautiskās Atlantijas tunzivju saglabāšanas komisijas (ICCAT) ieteikumus. Jaunajā protokolā ņemti vērā iepriekšējā, 2014.–2019. gada protokola izvērtējuma rezultāti un provizorisks novērtējums par to, vai jauna protokola noslēgšana būtu lietderīga. Vērtēšanu veica neatkarīgi eksperti. Protokols turklāt ļaus Eiropas Savienībai un Senegālai ciešāk sadarboties, lai veicinātu zvejas resursu atbildīgu izmantošanu Senegālas ūdeņos, un atbalstīt Senegālas centienus attīstīt savu zivsaimniecības nozari – tas ir abu Pušu interesēs. 
               
            
            
               •Saskanība ar citām Savienības rīcībpolitikas jomām
            
            
               
                  Sarunu risināšana par jaunu protokolu, ar kuru īsteno ar Senegālu noslēgto zivsaimniecības partnerattiecību nolīgumu, ir saskaņā ar ES ārējo darbību attiecībā uz Āfrikas, Karību jūras reģiona un Klusā okeāna (ĀKK) valstīm un konkrēti ar Savienības mērķiem, ko tā izvirzījusi demokrātijas principu un cilvēktiesību ievērošanas ziņā.
               
               
                  Savukārt vietējā mērogā Senegālas zivsaimniecības nozarē rosinātā ekonomiskā aktivitāte palīdzētu risināt neatbilstīgas migrācijas pamatcēloņus.
               
            
            
               1.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Juridiskais pamats ir Līgums par Eiropas Savienības darbību; tā 43. panta 3. punkts nosaka, ka Padome pēc Komisijas priekšlikuma iedala zvejas iespējas. 
            
            
               •Subsidiaritāte (neekskluzīvas kompetences gadījumā)
            
         
         
            
               Šī darbības joma ir ekskluzīvā kompetencē. 
            
            
               2.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Apspriešanās ar ieinteresētajām personām notika, veicot ex post (retrospektīvu) un ex ante (provizorisku) izvērtējumu par iespējamu jauna protokola noslēgšanu starp Savienību un Senegālas Republiku. Tehnisko sanāksmju laikā notika apspriešanās arī ar dalībvalstu ekspertiem un nozares pārstāvjiem. Šo apspriešanos iznākumā secināts, ka Savienībai un Senegālai būtu lietderīgi noslēgt jaunu zivsaimniecības nolīguma protokolu.
               
            
            
               •Apspriešanās ar ieinteresētajām personām
            
            
               
                  Izvērtēšanas procesā notika apspriešanās ar dalībvalstīm, nozares pārstāvjiem, starptautiskām pilsoniskās sabiedrības organizācijām, kā arī ar Senegālas zivsaimniecības pārvaldi un pilsonisko sabiedrību. Apspriešanās notika arī Tāljūras flotes konsultatīvajā padomē. 
               
            
            
               •Ekspertu atzinumu pieprasīšana un izmantošana
            
            
               Saskaņā ar Kopējās zivsaimniecības politikas regulas 31. panta 10. punktu Komisija ex post un ex ante vērtējumu veikšanai piesaistīja neatkarīgu konsultantu. 
            
            
               3.IETEKME UZ BUDŽETU
            
            
               Regulas projekts Savienības budžetu neietekmē.
            
            
               4.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
            
               Šī procedūra tiek uzsākta līdztekus procedūrai, kas attiecas uz Padomes lēmumu par to, lai Savienības vārdā parakstītu protokolu, ar kuru īsteno zivsaimniecības partnerattiecību nolīgumu starp Senegālas Republiku un Eiropas Savienību, un Padomes lēmumu par minētā protokola noslēgšanu. Šī regula jāsāk piemērot, tiklīdz saskaņā ar nolīgumu kļūst iespējamas zvejas darbības, t. i., no protokola provizoriskās piemērošanas sākuma dienas. 
            
            
               2019/0227 (NLE)
            
            
               Priekšlikums
            
            
               PADOMES REGULA
            
            
               par zvejas iespēju iedalīšanu saskaņā ar protokolu, ar kuru īsteno zivsaimniecības partnerattiecību nolīgumu starp Senegālas Republiku un Eiropas Savienību
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
         
         
            
               tā kā:
            
            
               (1)2015. gada 2. martā Padome ir pieņēmusi Lēmumu (ES) 2015/384
                  3
               , par to, lai noslēgtu zivsaimniecības partnerattiecību nolīgumu starp Senegālas Republiku un Eiropas Savienību (“nolīgums”)
                  4
               . Nolīgums ir stājies spēkā 2014. gada 20. novembrī un ir spēkā joprojām.
            
            
               (2)Nolīguma pašreizējā īstenošanas protokola darbības termiņš beidzas 2019. gada 19. novembrī.
            
            
               (3)Ievērojot Padomes Lēmumu 2019/.../ES
                  5
               , 2019. gada 19. jūlijā ir parafēts jauns nolīguma īstenošanas protokols (“protokols”).
            
            
               (4)Uz protokola piemērošanas laikposmu būtu jānosaka protokolā noteikto zvejas iespēju sadalījums dalībvalstīm.
            
            
               (5)Lai Savienības kuģiem nodrošinātu zvejas darbību raitu uzsākšanu, protokols tiek provizoriski piemērots no tā parakstīšanas dienas. Tāpēc šī regula būtu jāpiemēro no tās pašas dienas,
            
            
               IR PIEŅĒMUSI ŠO REGULU.
            
            
               1. pants
            
            
               Eiropas Savienības un Senegālas Republikas noslēgtā zivsaimniecības partnerattiecību nolīguma īstenošanas protokola (“protokols”) paredzēto zvejas iespēju sadalījums dalībvalstīm ir šāds:
            
            
               (a)tunzivju saldētājseineri:
            
            
               Spānija:
                     
                     [16]
                     kuģi
            
            
                             Francija:
                     
                     [12]
                     kuģi
            
            
               (b)kuģi zvejai ar makšķerrīkiem: 
            
            
               Spānija: 
                     
                     [8]
                     kuģi
            
            
               Francija: 
                     
                     [2]
                     kuģi
            
            
               (c)kuģi zvejai ar āķu jedām:
            
            
               Spānija:
                     
                     [3]
                     kuģi
            
            
               Portugāle:
                     
                     [2]
                     kuģi
            
            
               (d)traleri: 
            
            
               Spānija: 
                     
                     [2]
                     kuģi
            
         
         
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no protokola piemērošanas dienas.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Pieņemtas Lauksaimniecības un zivsaimniecības padomē 2019. gada 15. jūlijā.
               
               
                  
                     (2)
                  
                        OV L 354, 28.12.2013., 22. lpp.
               
               
                  
                     (3)
                  
                        Padomes Lēmums (ES) 2015/384 (2015. gada 2. marts) par to, lai Eiropas Savienības vārdā noslēgtu Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu (JOV L 65, 10.3.2015., 1. lpp.).
               
               
                  
                     (4)
                  
                        Partnerattiecību nolīgums ilgtspējīgas zivsaimniecības nozarē starp Eiropas Savienību un Senegālas Republiku (OV L 304, 23.10.2014., 3. lpp.).
               
               
                  
                     (5)
                  
                        Padomes... Lēmums (ES) 2019/... (OV L ..., ..., ... lpp.).